CELEX: 32020D0728
Language: sk
Date: 2020-05-29 00:00:00
Title: Vykonávacie rozhodnutie Komisie (EÚ) 2020/728 z 29. mája 2020 o schválení funkcie efektívneho generátora používanej v 12-voltových motor-generátoroch na použitie v určitých osobných vozidlách a ľahkých úžitkových vozidlách ako inovačnej technológie podľa nariadenia Európskeho parlamentu a Rady (EÚ) 2019/631 (Text s významom pre EHP)

2.6.2020   
               
               
                  SK
               
               
                  Úradný vestník Európskej únie
               
               
                  L 170/21
               
            
         VYKONÁVACIE ROZHODNUTIE KOMISIE (EÚ) 2020/728
         z 29. mája 2020
         o schválení funkcie efektívneho generátora používanej v 12-voltových motor-generátoroch na použitie v určitých osobných vozidlách a ľahkých úžitkových vozidlách ako inovačnej technológie podľa nariadenia Európskeho parlamentu a Rady (EÚ) 2019/631
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 11 ods. 4,
         keďže:
         
                     (1)
                  
                  
                     Výrobcovia Bayerische Motoren Werke AG, Daimler AG, FCA Italy S.p.A, Honda Motor Europe Ltd, Hyundai Motor Europe Technical Center GmbH, Jaguar Land Rover LTD, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge a dodávateľ Valeo Electrification Systems 20. septembra 2019 spoločne podali žiadosť v zmysle článku 12a vykonávacieho nariadenia Komisie (EÚ) č. 725/2011 (2) zmeniť vykonávacie rozhodnutie Komisie (EÚ) 2017/785 (3) s cieľom rozšíriť schválenie inovačnej technológie na jej používanie v určitých hybridných elektrických vozidlách bez externého nabíjania (NOVC-HEV) kategórie M1 a osobných automobiloch schopných jazdiť na niektoré alternatívne palivá.
                  
               
                     (2)
                  
                  
                     Výrobcovia Daimler AG, FCA Italy S.p.A, Hyundai Motor Europe Technical Center GmbH, Jaguar Land Rover LTD, Mitsubishi Electric Corporation, Opel Automobile GmbH-PSA, Automobile Citroen, Automobile Peugeot, PSA Automobiles SA, Renault, SEG Automotive Germany GmbH, Volkswagen AG, Volkswagen AG Nutzfahrzeuge a dodávateľ Valeo Electrification Systems predložili 1. októbra 2019 v súlade s článkom 11 nariadenia (EÚ) 2019/631 spoločnú žiadosť o schválenie funkcie efektívneho generátora ako inovačnej technológie v 12-voltových motor-generátoroch na použitie v určitých ľahkých úžitkových vozidlách vrátane určitých vozidiel NOVC-HEV a ľahkých úžitkových vozidiel schopných jazdiť na určité alternatívne palivá.
                  
               
                     (3)
                  
                  
                     12-voltový motor-generátor môže fungovať buď ako elektrický motor konvertujúci elektrickú energiu na mechanickú energiu, alebo ako generátor konvertujúci mechanickú energiu na elektrickú energiu, t. j. podobne ako alternátor. Technológia, na ktorú sa vzťahuje žiadosť o zmenu a žiadosť o schválenie, je vymedzená ako funkcia efektívneho generátora 12-voltového motor-generátora.
                  
               
                     (4)
                  
                  
                     Vzhľadom na to, že žiadosť o zmenu a žiadosť o schválenie sa vzťahujú na tú istú inovačnú technológiu a že na jej použitie v príslušných kategóriách vozidiel platia rovnaké podmienky, je vhodné, aby sa žiadosť o zmenu a žiadosť o schválenie riešili v jednom rozhodnutí.
                  
               
                     (5)
                  
                  
                     Žiadosť o zmenu a žiadosť o schválenie boli posúdené v súlade s článkom 11 nariadenia (EÚ) 2019/631, s vykonávacím nariadením (EÚ) č. 725/2011 a vykonávacím nariadením Komisie (EÚ) č. 427/2014 (4), ako aj s technickými usmerneniami k vypracovaniu žiadostí o schválenie inovačných technológií podľa nariadenia Európskeho parlamentu a Rady (ES) č. 443/2009 (5) (verzia z júla 2018) (6). Obidve žiadosti splnili formálne požiadavky; v súlade s článkom 11 ods. 3 nariadenia (EÚ) 2019/631 bola k žiadostiam priložená správa o overení vykonanom nezávislým a certifikovaným orgánom.
                  
               
                     (6)
                  
                  
                     Funkcia efektívneho generátora 12-voltového motor-generátora už bola schválená na používanie v osobných automobiloch s konvenčným spaľovacím motorom vykonávacím rozhodnutím (EÚ) 2017/785 ako inovačná technológia umožňujúca znížiť emisie CO2 spôsobom, na ktorý sa len čiastočne vzťahujú merania vykonávané v rámci skúšky emisií podľa nového európskeho jazdného cyklu stanoveného v nariadení Komisie (ES) č. 692/2008 (7). Z posúdenia vyplýva, že schválená ekologická inovácia umožňuje znižovať emisie CO2 za rovnakých podmienok aj pre iné kategórie vozidiel.
                  
               
                     (7)
                  
                  
                     Presnejšie, žiadatelia preukázali, že funkcia efektívneho generátora 12-voltového motor-generátora umožňuje znižovať emisie CO2 v ľahkých úžitkových vozidlách s konvenčným spaľovacím motorom rovnakým spôsobom ako v prípade osobných automobilov s rovnakým typom hnacej sústavy.
                  
               
                     (8)
                  
                  
                     Pokiaľ ide o vozidlá NOVC-HEV kategórií M1 a N1, v prípade ktorých možno použiť nekorigované namerané hodnoty spotreby paliva a emisií CO2 v súlade s bodom 5.3.2 prílohy 8 k predpisu EHK/OSN č. 101 (8), je vhodné ich na účely tohto rozhodnutia považovať za rovnocenné s vozidlami kategórií M1 a N1 poháňanými konvenčnými spaľovacími motormi.
                  
               
                     (9)
                  
                  
                     Žiadatelia preukázali, že skúšobná metóda stanovená vo vykonávacom rozhodnutí (EÚ) 2017/785 na skúšanie dosahovania úspor emisií CO2 vyplývajúcich z používania funkcie efektívneho generátora v 12-voltových motor-generátoroch v osobných automobiloch s konvenčným spaľovacím motorom je vhodná na určovanie takýchto úspor vyplývajúcich z používania technológie v ľahkých úžitkových vozidlách, ako aj v určitých vozidlách NOVC-HEV kategórie M1 a N1.
                  
               
                     (10)
                  
                  
                     Žiadatelia požiadali o to, aby vzhľadom na rastúci podiel osobných automobilov a ľahkých úžitkových vozidiel schopných jazdiť na skvapalnený ropný plyn (LPG), stlačený zemný plyn (CNG) alebo E85 boli do rozsahu pôsobnosti tohto rozhodnutia zahrnuté aj takéto vozidlá, a preto by sa mali zodpovedajúcim spôsobom upraviť niektoré faktory skúšobnej metódy.
                  
               
                     (11)
                  
                  
                     Vzhľadom na obmedzenú dostupnosť E85 na trhu Únie ako celku však nie je vhodné na účely skúšobnej metódy odlíšiť toto palivo od benzínu.
                  
               
                     (12)
                  
                  
                     Pokiaľ ide o doplnenie postupu zábehu motor-generátora do skúšobnej metódy, v žiadosti sa s dostatočnou presnosťou neuvádzajú podrobnosti, ako by sa takéto zábehy mali vykonať, ani spôsob, ako by sa účinok zábehu mal zohľadniť. Okrem toho je už neoddeliteľnou súčasťou skúšobnej metódy stanovenej vo vykonávacom rozhodnutí (EÚ) 2017/785, že takéto účinky možno v prípade potreby zohľadniť požiadavkou, aby sa účinnosť funkcie generátora motor-generátora merala aspoň päťkrát. Keďže účinnosť funkcie generátora motor-generátora sa určuje na základe priemeru výsledkov merania, všetky účinky zábehu, pozitívne alebo negatívne, sa preto môžu pri konečnom určení účinnosti primerane zohľadniť, v prípade potreby tak, že sa počet meraní zvýši. V tejto súvislosti nie je vhodné doplniť skúšobnú metódu o ďalší osobitný postup zábehu, ako je postup navrhnutý v žiadostiach.
                  
               
                     (13)
                  
                  
                     Vzhľadom na uvedené skutočnosti by sa skúšobná metóda stanovená vo vykonávacom rozhodnutí (EÚ) 2017/785 spolu s niektorými faktormi špecifickými pre palivo mala považovať za vhodnú aj na stanovenie úspor emisií CO2 v prípade danej inovačnej technológie, ktorou sú vybavené vozidlá kategórie N1 poháňané spaľovacím motorom, vozidlá NOVC-HEV kategórie M1 a N1, ako aj vozidlá kategórie M1 a N1 schopné jazdiť na niektoré alternatívne palivá.
                  
               
                     (14)
                  
                  
                     Ak sú splnené podmienky stanovené v tomto rozhodnutí, výrobcovia by mali mať možnosť požiadať schvaľovací úrad o certifikáciu úspor emisií CO2 vyplývajúcich z používania inovačnej technológie. Výrobcovia by na tento účel mali zabezpečiť, aby k žiadosti o certifikáciu bola priložená správa o overení od nezávislého a certifikovaného orgánu potvrdzujúca, že inovačná technológia spĺňa podmienky stanovené v tomto rozhodnutí a že úspory boli stanovené v súlade so skúšobnou metódou stanovenou v tomto rozhodnutí.
                  
               
                     (15)
                  
                  
                     S cieľom uľahčiť širšie zavádzanie inovačnej technológie do nových vozidiel by výrobca mal mať možnosť požiadať o certifikáciu úspor emisií CO2 vyplývajúcich z používania funkcií efektívneho generátora použitých vo viacerých 12-voltových motor-generátoroch aj prostredníctvom jednej žiadosti. V prípade využitia tejto možnosti je však vhodné zabezpečiť uplatnenie mechanizmu, ktorý stimuluje zavádzanie len tých najúčinnejších motor-generátorov.
                  
               
                     (16)
                  
                  
                     Je zodpovednosťou schvaľovacieho úradu dôkladne overiť, či sú splnené podmienky na certifikáciu úspor emisií CO2 vyplývajúcich z používania inovačnej technológie podľa tohto rozhodnutia. Keď sa certifikácia udelí, príslušný schvaľovací úrad by mal zabezpečiť, že všetky prvky potrebné na certifikáciu sa zaznamenajú do správy o skúške, spolu so správou o overení sa uchovajú a táto informácia je Komisii na požiadanie k dispozícii.
                  
               
                     (17)
                  
                  
                     Na účely stanovenia všeobecného kódu ekologickej inovácie, ktorý sa má používať v príslušnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (9), je potrebné prideliť uvedenej inovačnej technológii individuálny kód.
                  
               
                     (18)
                  
                  
                     Od roku 2021 sa má dodržiavanie špecifických cieľových hodnôt emisií CO2 zo strany výrobcov zisťovať na základe emisií CO2 určených v súlade s celosvetovým harmonizovaným skúšobným postupom pre ľahké vozidlá (WLTP) stanoveným v nariadení Komisie (EÚ) 2017/1151 (10). Úspory emisií CO2 vyplývajúce z používania inovačnej technológie, ktorá bola certifikovaná na základe tohto rozhodnutia, sa preto pri výpočte priemerných špecifických emisií CO2 výrobcov môžu zohľadniť len pre kalendárny rok 2020,
                  
               PRIJALA TOTO ROZHODNUTIE:
         
            Článok 1
            Inovačná technológia
            Funkcia efektívneho generátora použitá v 12-voltovom motor-generátore, ako sa uvádza vo vykonávacom rozhodnutí (EÚ) 2017/785, sa schvaľuje ako inovačná technológia v zmysle článku 11 nariadenia (EÚ) 2019/631, pričom sa berie do úvahy, že sa na ňu len čiastočne vzťahuje štandardný skúšobný postup stanovený v nariadení (ES) č. 692/2008, a to za predpokladu, že sú splnené tieto podmienky:
            
                        a)
                     
                     
                        inovačnou technológiou sú vybavené ľahké komerčné vozidlá (N1) poháňané spaľovacími motormi na benzín, naftu, skvapalnený ropný plyn (LPG), stlačený zemný plyn (CNG) alebo E-85 alebo hybridné elektrické vozidlá bez externého nabíjania (NOVC-HEV) kategórie M1 alebo N1, ktoré sú v súlade s bodom 5.3.2 podbodom 3 prílohy 8 k predpisu Európskej hospodárskej komisie Organizácie Spojených národov č. 101;
                     
                  
                        b)
                     
                     
                        účinnosť funkcie generátora určená v súlade s metódou stanovenou v prílohe je aspoň:
                        
                                    i)
                                 
                                 
                                    73,8 % v prípade vozidiel na benzínový pohon alebo na palivo E85 nevybavených turbodúchadlom;
                                 
                              
                                    ii)
                                 
                                 
                                    73,4 % v prípade vozidiel na benzínový pohon alebo na palivo E85 vybavených turbodúchadlom;
                                 
                              
                                    iii)
                                 
                                 
                                    74,2 % v prípade vozidiel na naftový pohon;
                                 
                              
                                    iv)
                                 
                                 
                                    74,6 % v prípade vozidiel na skvapalnený ropný plyn (LPG) nevybavených turbodúchadlom;
                                 
                              
                                    v)
                                 
                                 
                                    74,1 % v prípade vozidiel na skvapalnený ropný plyn (LPG) vybavených turbodúchadlom;
                                 
                              
                                    vi)
                                 
                                 
                                    76,3 % v prípade vozidiel na stlačený zemný plyn (CNG) nevybavených turbodúchadlom;
                                 
                              
                                    vii)
                                 
                                 
                                    75,7 % v prípade vozidiel na stlačený zemný plyn (CNG) vybavených turbodúchadlom.
                                 
                              
                  
         
            Článok 2
            Referenčná technológia
            Referenčná technológia je alternátor s hmotnosťou maximálne 7 kg a účinnosťou 67 %.
         
         
            Článok 3
            Žiadosť o certifikáciu úspor emisií CO2
            
            
               1.   Výrobca môže požiadať schvaľovací úrad o certifikáciu úspor emisií CO2 vyplývajúcich z používania technológie schválenej v súlade s článkom 1 (ďalej len „inovačná technológia“) v jednom alebo viacerých 12-voltových motor-generátoroch s odkazom na toto rozhodnutie.
            
            
               2.   Výrobca zabezpečí, aby k žiadosti o certifikáciu bola priložená správa o overení od nezávislého a certifikovaného orgánu potvrdzujúca, že podmienky stanovené v článku 1 boli splnené.
            
            
               3.   Ak boli úspory certifikované v súlade s článkom 3, výrobca zabezpečí, aby boli certifikované úspory emisií CO2 a kód ekologickej inovácie uvedený v článku 5 ods. 1 zaznamenané v certifikáte zhody príslušných vozidiel.
            
         
         
            Článok 4
            Certifikácia úspor emisií CO2
            
            
               1.   Schvaľovací úrad zabezpečí, aby sa úspory emisií CO2 dosiahnuté používaním inovačnej technológie určili pomocou metódy stanovenej v prílohe.
            
            
               2.   Ak výrobca žiada o certifikáciu úspor emisií CO2 vyplývajúcich z používania inovačnej technológie v prípade viac ako jedného 12-voltového motor-generátora pre jednu verziu vozidla, schvaľovací úrad určí, ktorý z preskúšaných 12-voltových motor-generátorov prináša najnižšie úspory emisií CO2. Táto hodnota sa použije na účely odseku 4.
            
            
               3.   Ak je inovačná technológia namontovaná do bipalivového vozidla alebo vozidla na flexibilné palivo, schvaľovací úrad zaznamená úspory emisií CO2 takto:
               
                           a)
                        
                        
                           v prípade bipalivových vozidiel na benzín a plynné palivá hodnotu úspor emisií CO2 vo vzťahu k palivu LPG alebo CNG;
                        
                     
                           b)
                        
                        
                           v prípade vozidiel na flexibilné palivo na benzín a E85, hodnotu úspor emisií CO2vo vzťahu k benzínu.
                        
                     
            
               4.   Schvaľovací úrad zaznamená certifikované úspory emisií CO2 určené v súlade s odsekom 1 a 2 a kód ekologickej inovácie uvedený v článku 5 ods. 1 do príslušnej dokumentácie typového schválenia.
            
            
               5.   Schvaľovací úrad zaznamená všetky prvky, ktoré sa v súvislosti s certifikáciou zohľadnili, v správe o skúške a spolu so správou o overení uvedenou v článku 3 ods. 2 ju uchováva a na požiadanie sprístupní tieto informácie Komisii.
            
            
               6.   Schvaľovací úrad certifikuje úspory emisií CO2 len vtedy, ak dôjde k záveru, že inovačná technológia spĺňa podmienky stanovené v článku 1, a ak sú dosiahnuté úspory emisií 1 g CO2/km alebo vyššie, ako je špecifikované v článku 9 ods. 1 písm. a) vykonávacieho nariadenia (EÚ) č. 725/2011 v prípade osobných vozidiel alebo článku 9 ods. 1 písm. a) vykonávacieho nariadenia (EÚ) č. 427/2014 v prípade ľahkých úžitkových vozidiel.
            
         
         
            Článok 5
            Kód ekologickej inovácie
            
               1.   Inovačnej technológii schválenej týmto rozhodnutím sa prideľuje kód ekologickej inovácie 30.
            
            
               2.   Certifikované úspory emisií CO2 zaznamenané s použitím daného kódu ekologickej inovácie možno zohľadniť pri výpočte priemerných špecifických emisií výrobcov len pre kalendárny rok 2020.
            
         
         
            Článok 6
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 29. mája 2020
            
               
                  Za Komisiu
               
               
                  Predsedníčka
               
               Ursula VON DER LEYEN
            
         
         
            (1)  Ú. v. EÚ L 111, 25.4.2019, s. 13.
         
            (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
         
            (3)  Vykonávacie rozhodnutie Komisie (EÚ) 2017/785 z 5. mája 2017 o schválení efektívnych 12-voltových motor-generátorov na použitie v osobných automobiloch s konvenčným spaľovacím motorom ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 118, 6.5.2017, s. 20).
         
            (4)  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje postup schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).
         
            (5)  Nariadenie Európskeho parlamentu a Rady (ES) č. 443/2009 z 23. apríla 2009 , ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (Ú. v. EÚ L 140, 5.6.2009, s. 1).
         
            (6)  https://circabc.europa.eu/w/browse/f3927eae-29f8-4950-b3b3-d2e700598b52.
         
            (7)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
         
            (8)  Predpis Európskej hospodárskej komisie Organizácie Spojených národov (EHK OSN) č. 101 – Jednotné ustanovenia o typovom schvaľovaní osobných motorových vozidiel poháňaných výlučne spaľovacím motorom alebo poháňaných hybridnou elektrickou hnacou súpravou vzhľadom na meranie emisií oxidu uhličitého a spotrebu paliva a/alebo meranie spotreby elektrickej energie a elektrického dojazdu a vozidiel kategórie M1 a N1 poháňaných výlučne elektrickou hnacou sústavou vzhľadom na meranie spotreby elektrickej energie a elektrického dojazdu (Ú. v. EÚ L 138, 26.5.2012, s. 1).
         
            (9)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
         
            (10)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie (ES) č. 692/2008 (Ú. v. EÚ L 175, 7.7.2017, s. 1).
      
      
         
            PRÍLOHA
            METÓDA URČOVANIA ÚSPOR EMISIÍ CO2 FUNKCIE EFEKTÍVNEHO GENERÁTORA V 12-VOLTOVÝCH MOTOR-GENERÁTOROCH NA POUŽITIE V URČITÝCH OSOBNÝCH AUTOMOBILOCH A ĽAHKÝCH ÚŽITKOVÝCH VOZIDLÁCH
            1.   ÚVOD
            Na určenie úspor emisií CO2, ktoré možno pripísať funkcii efektívneho generátora 12-voltového motor-generátora (ďalej len „inovačná technológia“) na použitie v určitých osobných automobiloch (M1) a ľahkých úžitkových vozidlách (N1), ktoré spĺňajú podmienky stanovené v článku 1, je potrebné stanoviť:
            
                        1.
                     
                     
                        skúšobné podmienky;
                     
                  
                        2.
                     
                     
                        skúšobné vybavenie;
                     
                  
                        3.
                     
                     
                        stanovenie špičkového výstupného výkonu;
                     
                  
                        4.
                     
                     
                        výpočet úspor emisií CO2;
                     
                  
                        5.
                     
                     
                        výpočet štatistickej odchýlky úspor emisií CO2.
                     
                  2.   SYMBOLY, PARAMETRE A JEDNOTKY
            
               Symboly
            
            
                        
                           
                     
                     
                        —
                     
                     
                        úspory emisií CO2 [g CO2/km]
                     
                  
                        CO2
                        
                     
                     
                        —
                     
                     
                        oxid uhličitý
                     
                  
                        CF
                     
                     
                        —
                     
                     
                        konverzný faktor podľa tabuľky 3
                     
                  
                        h
                     
                     
                        —
                     
                     
                        frekvencia podľa vymedzenia v tabuľke 1
                     
                  
                        I
                     
                     
                        —
                     
                     
                        intenzita prúdu, pri ktorej sa vykonáva meranie [A]
                     
                  
                        m
                     
                     
                        —
                     
                     
                        počet meraní na jednej vzorke
                     
                  
                        M
                     
                     
                        —
                     
                     
                        krútiaci moment [Nm]
                     
                  
                        n
                     
                     
                        —
                     
                     
                        počet otáčok [min-1] podľa vymedzenia v tabuľke 1
                     
                  
                        P
                     
                     
                        —
                     
                     
                        výkon [W]
                     
                  
                        
                           
                     
                     
                        —
                     
                     
                        štandardná odchýlka efektívnosti funkcie generátora 12-voltového motor-generátora (ďalej len „efektívnosť motor-generátora“) [%]
                     
                  
                        
                           
                     
                     
                        —
                     
                     
                        štandardná odchýlka strednej efektívnosti motor-generátora [%]
                     
                  
                        
                           
                     
                     
                        —
                     
                     
                        štandardná odchýlka celkových úspor emisií CO2 [g CO2/km]
                     
                  
                        U
                     
                     
                        —
                     
                     
                        skúšobné napätie, pri ktorom sa vykonáva meranie [V]
                     
                  
                        v
                     
                     
                        —
                     
                     
                        priemerná rýchlosť jazdy podľa nového európskeho jazdného cyklu (NEDC) [km/h]
                     
                  
                        VPe
                        
                     
                     
                        —
                     
                     
                        spotreba skutočnej energie podľa vymedzenia v tabuľke 2
                     
                  
                        
                           
                     
                     
                        —
                     
                     
                        citlivosť vypočítaných úspor emisií CO2 vo vzťahu k efektívnosti motor-generátora
                     
                  
                        Δ
                     
                     
                        —
                     
                     
                        rozdiel
                     
                  
                        
                           
                     
                     
                        —
                     
                     
                        efektívnosť referenčného alternátora [%]
                     
                  
                        
                           
                     
                     
                        —
                     
                     
                        efektívnosť motor-generátora [%]
                     
                  
                        
                           
                     
                     
                        —
                     
                     
                        stredná efektívnosť motor-generátora v prevádzkovom bode i [%]
                     
                  
               Dolné indexy
            
            Index i) sa vzťahuje na prevádzkový bod.
            Index j) sa vzťahuje na meranie vzorky.
            
                        MG
                     
                     
                        –
                     
                     
                        motor-generátor
                     
                  
                        m
                     
                     
                        –
                     
                     
                        mechanický
                     
                  
                        RW
                     
                     
                        –
                     
                     
                        reálne podmienky
                     
                  
                        TA
                     
                     
                        –
                     
                     
                        podmienky typového schvaľovania
                     
                  
                        B
                     
                     
                        –
                     
                     
                        referenčný
                     
                  3.   STANOVENIE EFEKTÍVNOSTI
            Efektívnosť motor-generátora sa určuje v súlade s normou ISO 8854:2012 s výnimkou prvkov uvedených v tomto bode.
            Schvaľovaciemu úradu sa musia predložiť dôkazy, že rozsahy rýchlostí 12-voltového motor-generátora zodpovedajú rozsahom stanoveným v tabuľke 1. Merania sa musia vykonať v rôznych prevádzkových bodoch podľa vymedzenia v tabuľke 1. Intenzita prúdu motor-generátora sa vymedzí ako polovica menovitého prúdu vo všetkých prevádzkových bodoch. Pri každej rýchlosti sa napätie a výstupný prúd motor-generátora musia udržiavať na konštantnej úrovni 14,3 V.
            
               Tabuľka 1
            
            
                        Prevádzkový bod
                        i
                     
                     
                        Čas pôsobenia
                        [s]
                     
                     
                        Počet otáčok
                        
                           
                     
                     
                        Frekvencia
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Efektívnosť v každom prevádzkovom bode sa vypočíta podľa tohto vzorca 1.
            
               Vzorec 1
            
            
               
            Všetky merania efektívnosti sa majú vykonať postupne za sebou najmenej päťkrát (5). Musí sa vypočítať priemerná hodnota meraní v každom prevádzkovom bode ().
            Efektívnosť motor-generátora () sa vypočíta podľa tohto vzorca 2:
            
               Vzorec 2
            
            
               
            Motor-generátor vedie k úspore mechanickej energie v reálnych podmienkach () a v podmienkach typového schvaľovania (). Rozdiel medzi týmito dvoma hodnotami () sa vypočíta podľa vzorca 3.
            
               Vzorec 3
            
            
               
            Kde () sa vypočíta podľa vzorca 4 a  podľa vzorca 5.
            
               Vzorec 4
            
            
               
            
               Vzorec 5
            
            
               
            Kde
            
                        PRW
                        
                     
                     
                        :
                     
                     
                        požadovaný výkon v reálnych podmienkach [W], čiže 750 W
                     
                  
                        PTA
                        
                     
                     
                        :
                     
                     
                        požadovaný výkon v podmienkach typového schvaľovania [W], čiže 350 W
                     
                  
                        
                           
                     
                     
                        :
                     
                     
                        efektívnosť referenčného alternátora [%], čiže 67 %
                     
                  4.   VÝPOČET ÚSPOR EMISIÍ CO2
            
            Úspory emisií CO2 funkcie generátora v 12-voltovom motor-generátore sa vypočítajú podľa vzorca 6:
            
               Vzorec 6
            
            
               
            Kde
            
                        v
                     
                     
                        :
                     
                     
                        priemerná rýchlosť jazdy v novom európskom jazdnom cykle (NEDC) [km/h], čiže 33,58 km/h
                     
                  
                        VPe
                        
                     
                     
                        :
                     
                     
                        spotreba skutočnej energie podľa tabuľky 2
                     
                  
                        CF
                     
                     
                        :
                     
                     
                        konverzný faktor podľa vymedzenia v tabuľke 3
                     
                  
               Tabuľka 2
            
            
               Spotreba skutočnej energie
            
            
                        Druh motora
                     
                     
                        Spotreba skutočnej energie (Vpe)
                        [1/kWh]
                     
                  
                        benzínový/E85
                     
                     
                        0,264
                     
                  
                        benzínový/E85 s turbodúchadlom
                     
                     
                        0,280
                     
                  
                        naftový
                     
                     
                        0,220
                     
                  
                        LPG
                     
                     
                        0,342
                     
                  
                        LPG s turbodúchadlom
                     
                     
                        0,363
                     
                  
                         
                     
                     
                        Spotreba skutočnej energie (Vpe)
                        [m3/kWh]
                     
                  
                        CNG (G20)
                     
                     
                        0,259
                     
                  
                        CNG (G20) s turbodúchadlom
                     
                     
                        0,275
                     
                  
               
            
               Tabuľka 3
            
            
               Konverzný faktor paliva
            
            
                        Druh paliva
                     
                     
                        Konverzný faktor (CF) [g CO2/l]
                     
                  
                        benzín/E85
                     
                     
                        2 330 
                     
                  
                        nafta
                     
                     
                        2 640 
                     
                  
                        LPG
                     
                     
                        1 629 
                     
                  
                         
                     
                     
                        Konverzný faktor (CF) [g CO2/m3]
                     
                  
                        CNG (G20)
                     
                     
                        1 795 
                     
                  5.   VÝPOČET ŠTATISTICKEJ CHYBY
            Štatistické chyby vo výsledkoch skúšobnej metódy spôsobené meraniami je potrebné kvantifikovať. Za každý prevádzkový bod sa štandardná odchýlka vypočíta podľa vzorca 7:
            
               Vzorec 7
            
            
               
            Štandardná odchýlka hodnoty efektívnosti 12-voltového motor-generátora () sa vypočíta podľa vzorca 8:
            
               Vzorec 8
            
            
               
            Výsledkom štandardnej odchýlky efektívnosti motor-generátora () je chyba v hodnote úspor emisií CO2 (). Uvedená chyba sa vypočíta podľa vzorca 9:
            
               Vzorec 9
            
            
               
            6.   ŠTATISTICKÁ VÝZNAMNOSŤ
            Pre každý typ, variant a verziu vozidla vybaveného inovačnou technológiou je potrebné preukázať, že chyba v hodnote úspor emisií CO2 vypočítaná podľa vzorca 9 nie je väčšia ako rozdiel medzi celkovými úsporami emisií CO2 a minimálnou prahovou hodnotou úspor emisií uvedenou v článku 9 ods. 1 písm. a) vykonávacích nariadení (EÚ) č. 725/2011 a (EÚ) č. 427/2014 (pozri vzorec 10).
            
               Vzorec 10
            
            
               
            Kde
            
                        MT
                     
                     
                        :
                     
                     
                        minimálna prahová hodnota [g CO2/km]
                     
                  
                        
                           
                     
                     
                        :
                     
                     
                        celková úspora emisií CO2 [g CO2/km]
                     
                  
                        
                           
                     
                     
                        :
                     
                     
                        štandardná odchýlka celkovej úspory emisií CO2 [g CO2/km]
                     
                  
                        
                           
                     
                     
                        :
                     
                     
                        opravný koeficient CO2 v dôsledku kladného hmotnostného rozdielu (Δm) medzi motor-generátorom a referenčným alternátorom vypočítaný v súlade s tabuľkou 4.
                     
                  
               Tabuľka 4
            
            
               Opravný koeficient CO2 v dôsledku prídavnej hmotnosti
            
            
                        Druh paliva
                     
                     Opravný koeficient CO2
                        
                           )
                  
                        benzín/E85
                     
                     
                        
                           
                     
                  
                        nafta
                     
                     
                        
                           
                     
                  
                        LPG
                     
                     
                        
                           
                     
                  
                        CNG
                     
                     
                        
                           
                     
                  V tejto tabuľke je Δm prídavná hmotnosť spôsobená inštaláciou 12-voltového motor-generátora. Prídavná hmotnosť je kladný rozdiel medzi hmotnosťou efektívneho 12-voltového motor-generátora a hmotnosťou referenčného alternátora. Hmotnosť referenčného alternátora je 7 kg. Prídavná hmotnosť sa má overiť a potvrdiť v správe o overení, ktorú je potrebné predložiť schvaľovaciemu úradu spolu so žiadosťou o certifikáciu.
            7.   12-VOLTOVÝ MOTOR-GENERÁTOR S FUNKCIOU EFEKTÍVNEHO GENERÁTORA, KTORÝ SA MÁ MONTOVAŤ DO OSOBNÝCH AUTOMOBILOV A ĽAHKÝCH ÚŽITKOVÝCH VOZIDIEL
            Schvaľovací úrad má certifikovať úspory emisií CO2 na základe meraní v prípade 12-voltového motor-generátora a referenčného alternátora s použitím skúšobnej metódy stanovenej v tejto prílohe. V prípade, že je úspora emisií CO2 nižšia než prahová hodnota uvedená v článku 9 ods. 1 písm. a) vykonávacieho nariadenia (EÚ) č. 725/2011 alebo (EÚ) č. 427/2014, uplatňuje sa článok 11 ods. 2 druhý pododsek uvedených nariadení.